 Štefanova ulica 2, 1501 Ljubljana T: 01 428 40 00

F: 01 428 47 33

E: gp.mnz@gov.si

[www.mnz.gov.si](http://www.mnz.gov.si)

|  |  |
| --- | --- |
| Številka: 500-5/2023/44 (102-05) | |
| Ljubljana, 16. 11. 2023 | |
| EVA (če se akt objavi v Uradnem listu RS) | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Informacija o obisku državne sekretarke na Ministrstvu za notranje zadeve Republike Slovenije Tine Heferle v Republiki Severni Makedoniji, Skopje, 26. in 27. november 2023 – predlog za obravnavo | | | | |
| **1. Predlog sklepov vlade:** | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 55/09 Odl.US: U-I-294/07-16, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ……seji dne …... sprejela naslednji sklep:  Vlada Republike Slovenije se je seznanila z Informacijo o obisku državne sekretarke na Ministrstvu za notranje zadeve Republike Slovenije Tine Heferle v Republiki Severni Makedoniji, Skopje, 26. in 27. november 2023.  Barbara Kolenko Helbl  generalna sekretarka  Priloga:   * Informacija   Prejmejo:   * Ministrstvo za notranje zadeve * Ministrstvo za zunanje in evropske zadeve | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| - Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| **/** | | | | |
| **5. Kratek povzetek gradiva:** | | | | |
| Državna sekretarka Tina Heferle bo 26. in 27. novembra 2023 na obisku v Republiki Severni Makedoniji. Udeležila se bo proslave dneva makedonske letalske policije, na kateri bo predana in predstavljena tudi donacija Ministrstva za notranje zadeve Republike Slovenije Ministrstvu za notranje zadeve Republike Makedonije. Ob robu dogodka se bo državna sekretarka Heferle z najvišjimi predstavniki Ministrstva za notranje zadeve Republike Makedonije pogovarjala tudi o aktualnih vprašanjih na področju notranjih zadev in krepitvi dvostranskega sodelovanja in sodelovanja v regiji. | | | | |
| **6. Presoja posledic za:** | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | NE |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| **7.a Predstavitev ocene finančnih posledic nad 40.000 EUR: /**  (Samo če izberete DA pod točko 6.a.)/ | | | | |
| **7.b Predstavitev ocene finančnih posledic pod 40.000 EUR:**  Potrebna finančna sredstva za stroške udeležbe so zagotovljena v okviru materialnih stroškov Ministrstva za notranje zadeve. | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | DA | |
| **11. Gradivo je uvrščeno v delovni program vlade:** | | | NE | |
| **Boštjan Poklukar**  **minister** | | | | |

**Informacija o obisku državne sekretarke na Ministrstvu za notranje zadeve Republike Slovenije Tine Heferle v Republiki Severni Makedoniji, Skopje, 26. in 27. november 2023**

1. **Namen obiska:**

Državna sekretarka Tina Heferle bo 26. in 27. novembra 2023 na obisku v Republiki Severni Makedoniji. Udeležila se bo proslave dneva makedonske letalske policije, na kateri bo predana in predstavljena tudi donacija Ministrstva za notranje zadeve Republike Slovenije Ministrstvu za notranje zadeve Republike Makedonije.

Sodelovanje z Zahodnim Balkanom je ena izmed prioritet delovanja Republike Slovenije na zunanjepolitičnem področju. Obisk državne sekretarke Heferle v Skopju in svečana predaja donacije Republike Slovenije na proslavi bosta še okrepila dosedanje dobro sodelovanje med državama. Z obiskom bo potrdila tudi nadaljnjo podporo Slovenije Severni Makedoniji na poti v Evropsko unijo.

1. **Program obiska:**

Obisk bo potekal 26. in 27. novembra 2023 na Ohridu. Podrobnejši program obiska je še v pripravi.

1. **Obrazložitev:**

Ministrstvo za notranje zadeve in slovenska policija Severno Makedonijo vseskozi podpirata pri reformah, nujnih za izpolnjevanje zahtev v okviru 24. poglavja. Vzpostavljeni so redni stiki na politični in operativni ravni. Strokovnjaki ministrstva in policije so vključeni v različne projekte na področju vladavine prava, tudi v okviru mednarodnega razvojnega sodelovanja Republike Slovenije. Strokovnjaki uspešno sodelujejo pri izvedbi projekta tehnične pomoči (IPA) »Krepitev vladavine prava v Severni Makedoniji«, ki se bo zaključil 2026.

Ministra za notranje zadeve Poklukar in Spasovski sta 25. septembra 2023 v Ljubljani podpisala Memoranduma o sodelovanju pri nudenju razvojne pomoči med Ministrstvom za notranje zadeve Republike Slovenije in Ministrstvom za notranje zadeve Republike Severne Makedonije. Na tej podlagi bo Slovenija Severni Makedoniji donirala sestavne in nadomestne dele za helikopter in s tem prispevala h krepitvi opravljanja delovnih nalog policije, vključno z nalogami reševanja oseb.

Na proslavi dneva makedonske letalske policije bo svečana predaja in predstavitev opreme v vrednosti 272 tisoč evrov. Državna sekretarka Heferle bo v nagovoru poudarila dobro sodelovanje med državama in nadaljnjo podporo ministrstva za notranje zadeve in slovenske policije Severni Makedoniji pri reformah, nujnih za izpolnjevanje zahtev v okviru 24. pogajalskega poglavja.

Ob robu dogodka se bo državna sekretarka Heferle z najvišjimi predstavniki Ministrstva za notranje zadeve Republike Makedonije pogovarjala tudi o aktualnih vprašanjih na področju notranjih zadev in krepitvi dvostranskega sodelovanja in sodelovanja v regiji. Posebno pozornost bo namenjena krepitvi sodelovanja na področju migracij in izmenjavi informacij med državami na migracijski poti, kot tudi nadaljnji krepitvi policijskega sodelovanja, še posebej na področju sodelovanja med letalskima policijskima enotama.

1. **Delegacija Republike Slovenije:**

* Tina Heferle, državna sekretarka,
* mag. Martin Jazbec, direktor Uprave za policijske specialnosti, Policija, MNZ.